Държавен вестник, бр. 87, 2005 г., стр. 74

С Т Р .  74
Д Ъ Р Ж А В Е Н   В Е С Т Н И К
Б Р О Й  87
“(10) Условията и редът за сключване на до-
говор за обществена услуга за превоз на пътни-
ци по вътрешни водни пътища се определят с
наредба на Министерския съвет.”
§ 2. В чл. 6а се създава ал. 5:
“(5) За издаването на лиценз за превоз на то-
вари по вътрешни водни пътища се събират так-
си в размер, определен от Министерския съвет.”
§ 3. Член 6б се изменя така:
“Фонд “Вътрешни водни пътища”
Чл. 6б. За финансиране на дейностите по регу-
лиране на капацитета на флота по вътрешни вод-
ни пътища се създава фонд “Вътрешни водни
пътища” като второстепенен разпоредител с бю-
джетни кредити към министъра на транспорта.”
§ 4. Създава се нов чл. 6в:
“Събиране и отчитане на средства по фонд
“Вътрешни водни пътища”
Чл. 6в. (1) Приходите по фонд “Вътрешни
водни пътища” се събират, отчитат и централи-
зират в системата на единната бюджетна смет-
ка чрез използване на отделни транзитни смет-
ки, открити на Министерството на транспорта
в Българската народна банка.
(2) Приходите на фонда се формират от
вноски от корабособствениците, които пускат
в експлоатация плавателни съдове и за които
се прилагат мерките по регулиране на капа-
цитета на флота.
(3) Приходите по фонда постъпват в три от-
делни транзитни сметки според типа на плава-
телния съд:
1. за кораби за насипни товари;
2. за танкери;
3. за тласкачи.”
§ 5. Създават се чл. 6г—6и:
“Разходване на средствата по фонд
“Вътрешни водни пътища”
Чл. 6г. (1) По бюджета на фонд “Вътрешни
водни пътища” се извършват разходи за регу-
лиране на капацитета на флота по вътрешните
водни пътища.
(2) Разходите по ал. 1 се предвиждат ежегод-
но по бюджета на Министерството на транс-
порта и се извършват чрез обособяване на отде-
лен платежен код в системата на електронното
бюджетно разплащане.
(3) Неусвоената част от постъпилите по
чл. 6в средства, включително средства от ми-
нали години, е неделима част от единната смет-
ка и се изразходва само в съответствие с разпо-
редбите на кодекса.
(4) Средствата по ал. 3 се управляват в рам-
ките на контрола и управлението на ликвид-
ността на системата на единната сметка.
Управителен съвет на фонд “Вътрешни
водни пътища”
Чл. 6д. (1) Фонд “Вътрешни водни пъти-
ща” се ръководи от управителен съвет, който
се състои от петима членове, включително
председател.
(2) Председател на управителния съвет на
фонда е министърът на транспорта.
(3) Не може да бъде член на управителния
съвет лице, което е осъждано за престъпле-
ние от общ характер или е съпруг или родни-
на по права или по съребрена линия до чет-
върта степен включително и по сватовство до
трета степен включително с друг член на уп-
равителния съвет на фонда.
Състав на управителния съвет на фонд
“Вътрешни водни пътища”
Чл. 6е. (1) Членове на управителния съвет
на фонд “Вътрешни водни пътища” са замест-
ник-министър на транспорта, заместник-ми-
нистър на финансите, заместник-министър на
икономиката и енергетиката и изпълнителни-
ят директор на Изпълнителна агенция “Мор-
ска администрация”.
(2) Ръководителите на министерствата по
ал. 1 определят своите представители в управи-
телния съвет на фонда.
(3) Председателят на управителния съвет
издава заповед, с която определя поименния
състав на управителния съвет.
Заседания на управителния съвет на фонд
“Вътрешни водни пътища”
Чл. 6ж. (1) Управителният съвет на фонд
“Вътрешни водни пътища” при прилагане на
мерки по регулиране на капацитета на флота
заседава най-малко веднъж на три месеца.
(2) Заседанията на управителния съвет са
редовни, ако на тях присъстват не по-малко от
две трети от неговите членове.
(3) Решенията на управителния съвет се
приемат с явно гласуване и с обикновено мно-
зинство от общия брой на членовете му.
(4) В заседанията на управителния съвет
на фонда могат да участват представители на
организациите на корабособствениците с пра-
во на участие, но без право на глас при взема-
нето на решения.
Правомощия на управителния съвет на
фонд “Вътрешни водни пътища”
Чл. 6з. (1) Управителният съвет на фонд
“Вътрешни водни пътища” приема мерки по
регулиране на капацитета на флота и приема
проект на бюджет на фонда.
(2) Приетият от управителния съвет проект
на бюджет на фонда се включва в проекта на
бюджет на Министерството на транспорта и се
предлага на Министерството на финансите по
установения от закона ред.
Мерки по регулиране на капацитета на
флота
Чл. 6и. (1) Мерки по регулиране на капаци-
тета на флота се предприемат в съответствие с
разпоредбите на действащото вторично право
на Европейския съюз.
(2) Когато разпоредбите на действащото
вторично право на Европейския съюз не могат
да бъдат прилагани пряко, Министерският съ-
вет приема наредби за тяхното въвеждане.
(3) Контролът за изпълнението на мерките
по регулиране на капацитета на флота и орга-
низационно-техническото осигуряване на дей-
ността на фонда се осъществяват от Изпълни-
телна агенция “Морска администрация”.”